Diari Oficial de la Generalitat Valenciana


Sumari del DOGV 5128, del 04-11-2005 (2005/12762)

Anul·lació del concurs nº CNMY05/PL50A/36, treballs de consultoria i assistència per a la redacció del projecte i direcció de les obres de restauració de les cobertes de l'església parroquial de Sant Bartomeu, a Xàbia (Alacant).
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5128

Data del DOGV
:   04-11-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/12131


Data del document
:   02-11-2005

Organisme emissor
:   Conselleria de Cultura, Educació i Esport

Tipus de document
:   Anunci

Anàlisi jurídica

 Descriptors 

:   * contracte de serveis

Anul·lació del concurs nº CNMY05/PL50A/36, treballs de consultoria i assistència per a la redacció del projecte i direcció de les obres de restauració de les cobertes de l'església parroquial de Sant Bartomeu, a Xàbia (Alacant). [2005/X12124]
  
Vista la proposta de la Direcció General de Patrimoni Cultural Valencià de 31 d'octubre de 2005 i de conformitat amb els següents
  
Antecedents de fet
  
Primer. Que per Resolució de data 17 d'octubre de 2005 es va aprovar l'expedient de contractació, el plec de clàusules administratives particulars i es va disposar l'obertura del procediment d'adjudicació pel sistema de concurs, procediment obert i tramitació anticipada de l'assistència tècnica per a la redacció de projecte i direcció de les obres de restauració de cobertes de l'església parroquial de Sant Bartomeu, a Xàbia (Alacant).
  
Segon. Que el 25 d'octubre de 2005 es va publicar l'anunci de licitació en el Diari Oficial de la Generalitat Valenciana.
  
Tercer. Que la Direcció General de Patrimoni Cultural Valencià comunica que, com a conseqüència d'una variació en la font de finançament de les obres, correspon la suspensió de la tramitació del dit expedient de contractació.
  
Fonaments de dret
  
Primer. Que l'article 59 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques regula les prerrogatives de l'administració en matèria de contractes administratius, establint que: ?... l'òrgan de contractació té la prerrogativa d'interpretar els contractes administratius, resoldre els dubtes que oferisca el seu compliment, modificar-los per raons d'interés públic, acordar-ne la resolució i determinar-ne els efectes?.
  
Segon. Que l'article 105 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per Llei 4/99, establix en el seu apartat 1 que: ?les Administracions públiques, podran revocar en qualsevol moment els seus actes de gravamen o desfavorables, sempre que tal revocació no constituïsca dispensa o exempció no permesa per les lleis, o siga contrària al principi d'igualtat, a l'interés públic o a l'ordenament jurídic?.
  
En base als anteriors antecedents de fet i fonaments de dret, esta Conselleria resol:
  
Anul·lar la licitació de l'expedient núm. CNMY05/PL50A/36, de concurs de treballs de consultoria i assistència per a la redacció del projecte i direcció de les obres de restauració de les cobertes de l'església parroquial de Sant Bartomeu, a Xàbia (Alacant).
  
Contra la present resolució, que posa fi a la via administrativa, podrà interposar-se, potestativament recurs de reposició davant el conseller de Cultura, Educació i Esport en el termini d'un mes a comptar des de l'endemà de la notificació, de conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, o bé, directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació, de conformitat amb el que estableixen els articles 10, 14 i 46 de la Llei Reguladora de la Jurisdicció contenciosa administrativa, sense perjuí que els interessats utilitzen qualsevol altra via que consideren oportuna.